DTAC ลั่นพร้อมชดเชยลูกค้ารับผลกระทบ OTP ล่ม ทำชวดสิทธิ “คนละครึ่ง” เฟส 2
DTAC ลั่นพร้อมชดเชยลูกค้ารับผลกระทบ OTP ล่ม ทำชวดรับสิทธิ “คนละครึ่ง” เฟส 2 
DTAC ลั่นพร้อมชดเชยลูกค้ารับผลกระทบ OTP ล่ม ทำชวดรับสิทธิ “คนละครึ่ง” เฟส 2
16 ธ.ค. 2563

ผู้สื่อข่าวรายงานว่า สืบเนื่องจากกรณีที่วันนี้ (16 ธ.ค.63) โครงการคนละครึ่ง ระยะที่ 2 เปิดให้ลงทะเบียนรับสิทธิตั้งแต่เวลา 06.00 น. ซึ่งมีประชาชนให้ความสนใจลงทะเบียนจนครบ 5 ล้านสิทธิภายในเวลา 2 ชั่วโมง แต่ทั้งนี้ปรากฏว่า เกิดเหตุระบบการส่งข้อความสั้นหรือเอสเอ็มเอส ของดีแทคล่ม จนทำให้ลูกค้าดีแทคไม่สามารถทำรายการลงทะเบียนได้ สร้างความไม่พอใจ เกิดกระแสเรียกร้องให้รับผิดชอบนั้น
ล่าสุด บริษัท โทเทิ่ล แอ็คเซ็ส คอมมูนิเคชั่น จำกัด(มหาชน) หรือ DTAC (ดีแทค) ได้ออกแถลงการณ์ชี้แจงว่า จากกรณีที่เมื่อช่วงเช้าที่ผ่านมา ระบบบางส่วนของดีแทค ซึ่งรวมถึงระบบ 1678 call center, dtac application, การรับข้อความรหัส OTP การชำระเงิน เติมเงินขัดข้อง ทำให้ลูกค้าของดีแทคไม่สามารถใช้บริการดังกล่าวได้นั้น ซึ่งขณะนี้มีบริการจ่ายเงิน เติมเงิน IVR, USSD, OTP ที่สามารถกลับมาให้บริการได้ตามปกติแล้ว ขณะที่อาจยังมีบางบริการ รวมถึงดีแทคแอปพลิเคชันยังคงขัดข้องอยู่ ซึ่งดีแทคกำลังเร่งแก้ไขระบบเพื่อให้กลับมาให้บริการได้ครบทุกบริการโดยเร็วที่สุด
ทั้งนี้ ดีแทคเข้าใจถึงสถานการณ์ที่เกิดขึ้นและผลกระทบต่อลูกค้า และพร้อมที่จะแสดงความรับผิดชอบด้วยการประกาศมาตรการชดเชยให้กับลูกค้าที่ได้รับผลกระทบดังกล่าวต่อไป